open-index/open-wikipedia-markdown huggingface dataset:
ცხვირრქოსანი გველგესლა

**ცხვირრქოსანი გველგესლა** () — შხამიანი გველების სახეობა გველგესლასებრთა ოჯახისა. საშუალო ზომისაა, სხეულის სიგრძე 60–70 სმ აღწევს, მაქსიმალური 95 სმ-ს. მამალთან შედარებით დედალი — შედარებით პატარა ზომისაა. თავის ზედაპირი დაფარულია ჩვეულებრივ, მოკლე ნეკნისებრი ქერცლით. 

დინგის ბოლოს აქვს 3–5 სმ სიგრძის რქოვანი წამონაზარდი (აქედან სახელწოდება). ამავე მონაკვეთის ქერცლი ხშირად კრიალაა. სხეული ზემოდან ნაცრისფერი, მოყავისფრო ან მოწითალო-მოყავისფროა. ზურგის არეში ტეხილად გასდევს მუქი ან მსხვილი რომბულ-განივი ზოლი. მუცელი მოყვითალოა. თავი მოყავისფრო აქვს და მუქი და წვრილი წერტილებითა და ლაქებით არის დაფარული. კუდის ბოლო ქვემოდან წითელი, ყვითელი ან მწვანეა. 

გავრცელების არეალი მოიცავს იტალიის ჩრდილოეთ და აღმოსავლეთ, სლოვაკეთის სამხრეთ, უნგრეთის დასავლეთ ნაწილებს; აგრეთვე სლოვენიას, ხორვატიას, ბოსნია და ჰერცეგოვინას, სერბეთს, ჩერნოგორიას, ალბანეთს, საბერძნეთს, მაკედონიას, რუმინეთს, ბულგარეთს, თურქეთს, საქართველოსა და სირიას.

ცხვირრქოსანი გველგესლა უპირატესობას ანიჭებს მთების კლდოვან ფერდობებს, ბუჩქნარებს, მდინარეთა ნაყარებს, ქვიან ღობეებს, მიტოვებულ შენობებსა და სხვა. ნადირობს ღამის პირველ ნახევარში, შებინდებისას. იკვებება მღრღნელებით, ფრინველებით, იშვიათად ხვლიკებით. შეწყვილება ხდება მარტსა და აპრილში. შხამიანია, თუმცა ადამიანის სიკვდილის შემთხვვები არ არის რეგისტრირებული. მის შხამს იყენებენ სამკურნალო პრეპარატების დასამზადებლად. სარგებლობა მოაქვს მღრღნელების განადგურებით. იმყოფება დაცვის ქვეშ. 

ცხვირრქოსანი გველგესლა ბინადრობს საქართველოშიც. იშვიათი სახეობაა, ამიტომ შეტანილია საქართველოს წითელ წიგნში. გვხვდება მესხეთისა და თრიალეთის ქედებზე, მდინარე მტკვრის ზემო დინებაში, ქალაქ ახალქალაქის მომიჯნავე ტერიტორიაზე. ვერტიკალურად გავრცელებულია 1700
მ-მდე ზღვის დონიდან.

## სქოლიო
კატეგორია:გველგესლასებრნი
კატეგორია:ევროპის ქვეწარმავლები
არუმინული ვიკიპედია

**არუმინული ვიკიპედია** (Wikipedia pi armãneashce) — ვიკიპედიის განყოფილება არუმინულ ენაზე. გაეშვა 2004 წლის აპრილში. 2011 წლის მონაცემებით მოიცავდა 60 ათას სტატიას. დარეგისტრირებული იყო 4500-ზე მეტი მომხმარებელი, აიტვირთა 500-მდე ფაილი. ამჟამად არუმინული ვიკიპედია მოიცავს დაახლოებით 61 ათას სტატიას. ჰყავს 1 ადმინისტრატორი.

## რესურსები ინტერნეტში 
* არუმინული ვიკიპედია

კატეგორია:ვიკიპედიები ენების მიხედვით
სერბულ-ხორვატული ვიკიპედია

**სერბულ-ხორვატული ვიკიპედია** ( ) — ვიკიპედიის განყოფილება სერბულ-ხორვატული ენაზე. თავისუფალი ენციკლოპედია. გაეშვა დაახლოებით ერთდროულად სერბულ, ხორვატულ და ბოსნიურ ვიკიპედიებთან ერთად. ამ განყოფილების შექმნა თავიდანვე ეჭვს ქვეშ იდგა. 2005 წელს სერბულ-ხორვატული ვიკიპედია დაიხურა, თუმცა სულ მალე იგი ისევ გაეშვა. 2012 წლის 2 ოქტომბრის მონაცემებით მოიცავს დაახლოებით 70 ათას სტატიას. ჰყავს 12 ადმინისტრატორი.

## რესურსები ინტერნეტში 
* სერბულ-ხორვატული ვიკიპედია

## სქოლიო 
კატეგორია:ვიკიპედიები ენების მიხედვით
ესტონური ვიკიპედია

**ესტონური ვიკიპედია** () — ვიკიპედიის განყოფილება ესტონულ ენაზე. შეიქმნა 2002 წლის 24 ივლისს. 2012 წლის 2 ოქტომბრის მონაცემებით დარეგისტრირებულია 52 090 ადამიანი. აქედან 563 მომხმარებელი ახორციელებს რაიმე ქმედებას ბოლო 30 დღის განმავლობაში. ჰყავს 37 ადმინისტრატორი. ესტონური ვიკიპედიის ერთ-ერთი საკვანძო ფიგურაა ეროვნებით ესტონელი ფილოსოფოსი და მთარგმნელი ანდრე ლუურე, რომელსაც 2008 წელს ესტონეთის პრეზიდენტისგან სახელმწიფო ჯილდო გადაეცა. 2012 წლის 2 ოქტომბრის მონაცემებით ესტონურ ვიკიპედიაში არსებობს 101 480 სტატია.

## რესურსები ინტერნეტში 
* ესტონური ვიკიპედია 
* ესტონური ვიკიპედიის მობილური ვერსია 

კატეგორია:ვიკიპედიები ენების მიხედვით
ტაი ვიკიპედია

**ტაი ვიკიპედია** () — ვიკიპედიის განყოფილება ტაი ენაზე. თავისუფალი ღია ინტერნეტ-ენციკლოპედია. გაეშვა 2003 წლის დეკემბერს. 2010 წლისათვის აერთიანებდა დაახლოებით 60 ათას სტატიას. 2015 წლის მდგომარეობით მოიცავს დაახლოებით 94 ათ. სტატიას. დარეგისტრირებულია 228 ათ. მომხმარებელი. Alexa Internet-ის რეიტინგში იკავებს მე-18 ადგილს. ვიკიპედიის ტაი განყოფილებაში პირველი სტატია დაიწერა ასტრონომიის შესახებ. 

## რესურსები ინტერნეტში 
* ტაი ვიკიპედია 

კატეგორია:ვიკიპედიები ენების მიხედვით
გალისიური ვიკიპედია

**გალისიური ვიკიპედია** () — ვიკიპედიის განყოფილება გალისიურ ენაზე. 2005 წლის ნოემბერს სტატიათა რაოდენობა აღწევდა 10000 სტატიას. 2009 წლის 23 ივლისს მოიცავდა 50 ათას სტატიას. ამჟამად გალისიურ ვიკიპედიაში არსებობს დაახლოებით 90 ათასი სტატია. განყოფილების თავისებურება არის ის, რომ ვიკიპედიის ამ განყოფილებაში გეოგრაფიული ობიექტების სახელები იწერება როგორც გალისიურ, ისე მშობლიურ ენაზე. ჰყავს 10 ადმინისტრატორი.

## რესურსები ინტერნეტში 
* გალისიური ვიკიპედია

## სქოლიო
კატეგორია:ვიკიპედიები ენების მიხედვით
პიცო-დი-კლარო

**პიცო-დი-კლარო** () — მთა ლეპონტის ალპებში, შვეიცარიაში. მდებარეობს ტიჩინოსა და გრაუბიუნდენის კანტონების საზღვარზე. გადაჰყურებს კლაროს მუნიციპალიტეტს. სიმაღლე 2 727 მეტრი.

## რესურსები ინტერნეტში
*Pizzo di Claro on Summitpost
*Pizzo di Claro on Hikr

კატეგორია:ალპები
კატეგორია:შვეიცარიის მთები
ელპლიზეეჰორნი

**ელპლიზეეჰორნი** () — მთა პლესურის ალპებში, შვეიცარიაში. მდებარეობს აროსის მუნიციპალიტეტის სამხრეთით, გრაუბიუნდენის კანტონში. სიმაღლე 2 725 მეტრი.

## რესურსები ინტერნეტში
* Älpliseehorn on Hikr

კატეგორია:ალპები
კატეგორია:შვეიცარიის მთები
პინჩიონე-დი-ვესპერო

**პინჩიონე-დი-ვესპერო** () — მთა ლეპონტის ალპებში, შვეიცარიაში. მდებარეობს ტიჩინოს კანტონში; გადაჰყურებს აიროლოს მუნიციპალიტეტს.

## რესურსები ინტერნეტში
* Poncione di Vespero

კატეგორია:ალპები
კატეგორია:შვეიცარიის მთები
ორტშტოკი

**ორტშტოკი** () — მთა გლარნის ალპებში, შვეიცარიაში. მდებარეობს შვიცისა და გლარუსის განტონების საზღვარზე. მისი აღმოსავლეთი მხარე გადაჰყურებს ბრაუნვალდის მუნიციპალიტეტსა და ლინთალის ხეობას, დასავლეთი კი გლატაბის ტბის ზემო ხეობას.

მთის ირგვლივ არაა მყინვარები. ჩრდილოეთი და სამხრეთი კალთები ძალზედ ციცაბოა.

## რესურსები ინტერნეტში
*Ortstock on Hikr.org

კატეგორია:ალპები
კატეგორია:შვეიცარიის მთები
ეწერი (წალენჯიხის მუნიციპალიტეტი)

**ეწერი** — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში (ეწერის ადმინისტრაციული ერთეულის ცენტრი; სოფლები: ეწერი, ლექარდე, ლეძაძამიე).

ეწერი მდებარეობს ოდიშის ვაკეზე, მდ. ჩხოუშის (ენგურის აუზი) ნაპირას, ზღვის დონიდან 260 მ-ის სიმაღლეზე, წალენჯიხიდან 6 კმ-ის და ჯვარიდან (უახლოესი რკინიგზის სადგური) 6 კმ-ის დაშორებით.
## ისტორია 
ადგილობრივი მოსახლეობა ეწერს (ენწერს) უწოდებდა ენგურ-ჭანისწყლის ფართო წყალგამყოფ ვაკე-ზეგანს ოჭანედან ჭკადუაშამდე (ახლანდ. ზუგდიდის მუნიციპალიტეტი). ამ ტერიტორიაზე ადამიანს უძველესი დროიდან უცხოვრია. აღმოჩენილია გვიანზედაპალეოლითური არქეოლოგიური ძეგლები, რომელთაგან სრულად გაითხარა ე. წ. სააფაქიო III (1965-1967, ხელმძღვ. — გ. გრიგოლია). ეს იყო საქართველოში აღმოჩენილი პირველი ღია ტიპის ზედაპალეოლითური სადგომი (მასალა დაცულია დადიანების სასახლეთა მუზეუმში). 

XVIII-XIX საუკუნეებში ეწერში თავად აფაქიძეთა ერთი შტოს მამულები იყო, რის გამოც მას „სააფაქიო ეწერს“ უწოდებდნენ. აქ მათ ჰქონდათ სასახლე და საგვარეულო ეკლესია, აგებული წმ. გიორგის სახელზე. სააფაქიოს უნდა გულისხმობდეს ვახუშტიც თავის მიერ შედგენილ რუკაზე დატანილ „სააფაციოში“.

საქართველოს საბჭოთა ოკუპაციის შემდეგ, 1925 წელს სოფელ სააფაქიო ეწერს ახალი ეწერი უწოდეს. მოგვიანებით ეს ტერიტორია დაიყო 2 სოფლად. ჩრდილოეთ ნაწილს ეწოდა პირველი ეწერი, 1943 წელს — ეწერი, ამჟამად კი ის სოფელი ჯვარია (ჯვარის ადმინისტრაციული ერთეული). სამხრეთ ნაწილს დაარქვეს მეორე ეწერი, 1943 წელს — ორჯონიკიძე (ბოლშევიკი პოლიტიკოსის სერგო ორჯონიკიძის პატივსაცემად), 1991 წელს კი — ეწერი. 2010-იან წლებში განხორციელებული ცვლილებების შედეგად ეწერის ადმინისტრაციული ერთეულის შემადგენლობაში ჩამოყალიბდა 3 სოფელი: ეწერი, ლექარდე, ლეძაძამიე.

## დემოგრაფია
2014 წლის აღწერის მონაცემებით სოფელში ცხოვრობს 386 ადამიანი.

## ლიტერატურა
* ცხადაია პაატა, წალენჯიხის მუნიციპალიტეტის გეოგრაფიული სახელწოდებანი, თბ., 2015. — გვ. 18-23.
* გაბუნია მ., ნიორაძე მ., ნებიერიძე ლ. და სხვ., ძველი და ახალი ქვის ხანის ძეგლები საქართველოს ტერიტორიაზე, თბ., 2015. — გვ. 286-287.

## სქოლიო
კატეგორია:წალენჯიხის მუნიციპალიტეტის სოფლები
Lana Del Ray A.K.A. Lizzy Grant

***Lana Del Ray a.k.a. Lizzy Grant*** — მომღერალ ლანა დელ რეის სადებიუტო სტუდიური ალბომი. ალბომი გამოიცა ლეიბლზე  5 Points 2010 წლის 4 იანვარს, როდესაც მომღერალი თავისი ნამდვილი სახელით, ლიზი გრანტით, იყო ცნობილი.  ალბომის პროდიუსერი დევიდ კეინი იყო.

## სიმღერების სია
## სქოლიო
კატეგორია:ლანა დელ რეის ალბომები
კატეგორია:2010 წლის სადებიუტო ალბომები
კატეგორია:ალბომები დეივიდ კეინის პროდიუსერობით
ტაურანგა

**ტაურანგა** (, ) — ქალაქი ახალ ზელანდიაში, ჩრდილოეთ კუნძულზე. მდებარეობს ბეი-ოვ-პლენტის რეგიონში. ქალაქის მოსახლეობა 2013 წლის აღწერის მონაცემებით შეადგენს 114 789 კაცს.

## იხილეთ აგრეთვე
* ახალი ზელანდიის ქალაქების სია

## რესურსები ინტერნეტში
* ტაურანგის ქალაქის საბჭო
* ტაურანგის პორტალი 

## სქოლიო
კატეგორია:ახალი ზელანდიის ქალაქები
კინის ტბა

**კინის ტბა** () — მთის ტბა კანადაში, ბრიტანეთის კოლუმბიაში. მოქცეულია მაუნტ-რობსონის პროვინციული პარკის ტერიტორიაზე. ტბა ფაქტობრივად წარმოადგენს მდინარე რობსონის გაგანიერებულ ნაწილს. გადაჭიმულია ჩრდილო-დასავლეთიდან სამხრეთ-აღმოსავლეთისაკენ 1,6 კმ-ზე. სიგანე მერყეობს 140 მ-იდან 500 მ-მდე. პირველად რუკებზე გამოჩნდა 1911 წელს. სახელი უწოდა გეოლოგიის პროფესორმა ართურ ფილემონ კოულმანმა თავისი მეწყვილის — ჯორჯ კინის პატივსაცემად, რომელიც მასთან ერთად ახორციელებდა ასვლას რობსონის მთაზე.

## იხილეთ აგრეთვე 
* კანადის ტბების სია

## რესურსები ინტერნეტში
* კინის ტბა  
* კინის ტბა  

კატეგორია:კანადის ტბები
კატეგორია:ტბები ანბანის მიხედვით
ლოუერ-ჰატი

**ლოუერ-ჰატი** (, ) — ქალაქი ახალ ზელანდიაში, ჩრდილოეთ კუნძულზე. მდებარეობს უელინგტონის რეგიონში. ქალაქის მოსახლეობა 2013 წლის აღწერის მონაცემებით შეადგენს 98 238 კაცს.

## რესურსები ინტერნეტში
* ლოუერ-ჰატის ქალაქის საბჭო
* ლოუერ-ჰატის საიტი

## სქოლიო
კატეგორია:ახალი ზელანდიის ქალაქები
პორირუა

**პორირუა** () — ქალაქი ახალ ზელანდიაში, ჩრდილოეთ კუნძულზე. მდებარეობს უელინგტონის რეგიონში. ქალაქის მოსახლეობა 2013 წლის აღწერის მონაცემებით შეადგენს 51 717 კაცს. 2020 წლის ივნისისთვის ქალაქში 59 600 ადამიანი ცხოვრობს.

## დემოგრაფია 
პორირუას მოსახლეობა 2018 წლის აღწერით 56 559 ადამიანს შეადგენდა, რაც 2013 წლის მაჩვენებელს 4 842 ადამიანით (9,4%) აღემატება. ამავე პერიოდში ქალაქში ცხოვრობდა 17 838 კომლი, ხოლო სქესობრივი განაწილებით 27 585 კაცი და 28 974 ქალი. 

ეთნიკური შემადგენლობის მიხედვით ქალაქის მოსახლეობის 61.9% ევროპელი / პაკეჰაა, 22.3% მაორი, 26.3% წყნარი ოკეანის კუნძულებზე მცხოვრები ხალხი, 8.7% აზიელი და 2.6% სხვა. 

საზღვარგარეთ დაბადებული ადამიანების პროცენტული მაჩვენებელი 24,5%-ია. 

რელიგიური შემადგენლობის მიხედვით მოსახლეობის 43.8% არაა რელიგიური, 43.5% ქრისტიანია, ხოლო 6.2% სხვა რელიგიის მიმდევარი. 

## გარეუბნები 
ქალაქი პორირუა მდებარეობს პორირუას ნავსადგურის გარშემო და სანაპირო ზოლი კუკის სრუტესა და სამხრეთ კუნძულის ჩრდილო-აღმოსავლეთ ნაწილებს გადაჰყურებს. პორირუას დასახლებული ტერიტორიების უმეტესობა სანაპირო ზოლის გასწვრივ მდებარეობს. მათ შორისაა: კამბორნი, კარეჰანის ყურე, მანა, ონეპოტო, პაპაკოვაი, პარემატა, პაუაატჰანუი, პლიმერტონი, პუკერუას ყურე, ტაკაპუავაია, ტიტაჰის ყურე და უაიტბი. ყველა მათგანს სანაპირო პარკები და რეკრეაციული ნაკრძალები გააჩნია. ელსდონმა, რომელიც ადრე პროსერული ბლოკის სახელით იყო ცნობილი,  დაკარგა ნავსადგურზე გასასვლელი სამელიორაციო სამუშაოების შედეგად, რომლებიც 1960-იან წლებში დაიწყო. თანამედროვე ქალაქის ცენტრი, რომელიც პარუმოანას ქუჩის ჩრდილოეთით და ტიტაჰის ყურის გზის აღმოსავლეთით მდებარეობს ნაგავსაყრელზე აშენდა.

## განათლება 
ახალი ზელანდიის სამეფო პოლიციის კოლეჯი, სადაც ქვეყნის ყველა პოლიციელი გადის 19 კვირიან ტრენინგს პაკაკოუჰაიში, პორირუას გარეუბანში მდებარეობს. 

აოტეას ლაგუნის მიმდებარედ აოტეას კოლეჯია, რომელიც ქალაქის ჩრდილოეთ ნაწილებთან ყველაზე ახლოს მდებარეობს. 

სხვა კოლეჯებს შორისაა: მანას კოლეჯი და ეპისკოპოს ვიარდის კოლეჯი. უმაღლესი განათლების მისაღებად პორირუაში არის უიტირეიას პოლიტექნიკუმი, რომელსაც კამპუსები ქალაქის ცენტრის ჩრდილოეთით აქვს. 

## ხელოვნება და კულტურა 
ადგილობრივი კულტურის, ისტორიისა და ხელოვნების ნიმუშების ხილვა პატაკას ხელოვნებისა და კულტურის მუზეუმშია შესაძლებელი, რომელიც საჯარო ბიბლიოთეკის გვერდით მდებარეობს.

## დაძმობილებული ქალაქები 
### და ქალაქები 
### მეგობარი ქალაქები 
### ტყუპი ქალაქები 
*  უაითბი

## გალერეა 
ცენტრი|მინი|872x872პქ|ქალაქის პანორამული ხედი

## რესურსები ინტერნეტში
* პორირუა 
* პორირუის ქალაქის საბჭო 

## სქოლიო
კატეგორია:ახალი ზელანდიის ქალაქები
ფეხფოთოლა

**ფეხფოთოლა** () — მცენარეთა გვარი პოდოფილუმისებრთა ოჯახისა (ადრე კოწახურისებრთა ოჯახს აკუთვნებდნენ). მრავალწლოვანი მხოხავფესურიანი ბალახებია. 6—10 სახეობა გავრცელებულია ჰიმალაებში, აღმოსავლეთ აზიასა და ჩრდილოეთ ამერიკაში. უფრო მეტად ცნობილია 2 სახეობა (Podophyllum peltatum და Podophyllum hexandrum). მათი ფესურა შეიცავს პოდოფილოტოქსინს, a და b პელტატინებს. იყენებენ სამკურნალო პრეპარატის — პოდოფილინის მისაღებად.

## ლიტერატურა
კატეგორია:პოდოფილუმისებრნი
ფეხტროპიანი მოლუსკები

**ფეხტროპიანი მოლუსკები** () — ზღვებში თავისუფლადმცურავი მუცელფეხიანების ჯგუფი წინალაყუჩიანი მოლუსკების ქვეკლასისა. მათი სხეულის სიგრძე 10 სმ (იშვიათად 50 სმ) აღწევს. უმრავლესობას ნიჟარა გადაგვარებული აქვს. მუცლის მხარეზე ფეხი გადაქცეულია ტროპისმაგვარ ფარფლად (აქედანაა სახელწოდება). მტაცებლებია, გავრცელებულია ტროპიკული და სუბტროპკული ზონის ზღვებსა და ოკეანეებში.

## ლიტერატურა
კატეგორია:მოლუსკები
ჰონე ჰეკე

მინი|ჰონე ჰეკე ცოლთან ერთად, 1845 წელი
**ჰონე ვირემუ ჰეკე პოკაი** (დ. 1807 — გ. 7 აგვისტო, 1850) — მაორი რანგატირა (ბელადი) და მეომარი ჩრდილოეთი ახალი ზელანდიიდან (ნგაპუჰის ივიდან — მაორების ტერიტორიული ერთეული), რომელიც იყო ჰონგი ჰიკას ძმისწული. ჰონე ჰეკე ითვლება ფლაგშტოკის ომის მთავარ მოთავედ.

## ლიტერატურა 
*
*

კატეგორია:მაორი
კატეგორია:დაბადებული 1807
კატეგორია:გარდაცვლილი 7 აგვისტო
კატეგორია:გარდაცვლილი 1850
ჰაიტიური კრეოლი ვიკიპედია

**ჰაიტიური კრეოლი ვიკიპედია** () — ვიკიპედიის განყოფილება ჰაიტიური კრეოლი ენაზე. თავისუფალი ღია ინტერნეტ-ენციკლოპედია. გაეშვა 2004 წლის აგვისტოში. 2009 წლის 21 იანვრის მონაცემებით მოიცავდა 51 000 სტატიას. კრეოლი ენაზე არსებული ყველაზე დიდი ენციკლოპედიაა. 2012 წლის 2 ოქტომბრის მონაცემებით ჰაიტიური კრეოლი ვიკიპედია აერთიანებს 53 ათას სტატიას. ჰყავს 1 ადმინისტრატორი.

## რესურსები ინტერნეტში 
* ჰაიტიური კრეოლი ვიკიპედია

კატეგორია:ვიკიპედიები ენების მიხედვით
რეიმსი (საფეხბურთო კლუბი)

**საფეხბურთო კლუბი სტად დე რეიმსი** () — საფრანგეთის საფეხბურთო კლუბი ქალაქ რეიმსიდან, დაარსდა 1931 წელს. გამოდის საფრანგეთის უმაღლეს საფეხბურთო ჩემპიონატში.

## ისტორია
### 1931–1960 
პირველი მატჩი გუნდმა 23 აგვისტოს „რეიმსთან“ გამართა და დამაჯერებელი გამარჯვება მოიპოვა ანგარიშით 7–2. კლუბმა თავისი პირველი ჩემპიონატი საპატიო დივიზიონში (Division d`Honneur) 1931–32 წლებში გამართა და მეორე ადგილზე დაასრულა. 1934–35 წლებში კლუბმა მოიგო ჩრდილო-აღმოსავლეთ ზონის ჩემპიონატი. ამ ტიტულის მოპოვებისა და პროფესიული სტატუსის მიღების შემდეგ ასპარეზობას მეორე დივიზიონში იწყებს. პირველ სეზონში კლუბმა ადგილი სატურნირო ცხრილის შუაში დაიკავა, ხოლო 1936–37 წლების სეზონში ის ბოლო ადგილზე გავიდა. 1937 წელს მოხდა ორი კლუბის — „სპორტინგისა“ და „სტად დე რეიმსის“ შერწყმა.

ომის წლებში საფრანგეთის ჩემპიონატი არ შეწყვეტილა, თუმცა იგი შესაბამის ზონებში იმართებოდა. „სტად დე რეიმსი“ ჩრდილოეთის ზონის ჩემპიონატში ცხრა სხვა გუნდთან ერთად მონაწილეობდა. 1940–41 წლების სეზონში „სტად დე რეიმსმა“ მეოთხე ადგილი დაიკავა, მომდევნო სეზონში კი ჩრდილოეთის ზონის ჩემპიონობა მოიპოვა. იმავე სეზონში კლუბი საფრანგეთის თასის ფინალში გავიდა, სადაც „რედ სტართან“ ანგარიშით 1–0 დამარცხდა. ომის დასრულების შემდეგ „სტად დე რეიმსი“ პირველ დივიზიონში გადავიდა. მოკრძალებული წარმატებების სერიის შემდეგ, კლუბმა თავის პირველ დიდ წარმატებას მიაღწია, როდესაც 1949 წელს საფრანგეთის ჩემპიონის წოდებას დაეუფლა. მომდევნო სეზონში „რეიმსმა“ თავისი პირველი საფრანგეთის თასი მოიგო, როდესაც 61 722 მაყურებლის წინაშე პარიზის „რასინგი“ 2–0 დაამარცხა. ამ პერიოდში (1945–1950) გუნდის მთავარი მწვრთნელი იყო ფრანგი სპეციალისტი და კლუბის ყოფილი ფეხბურთელი ანრი როსლერი.

1951–52 წლების სეზონში კლუბს შეუერთდა ყველა დროის ერთ-ერთი საუკეთესო ფრანგი ფეხბურთელი რაიმონ კოპა. მასთან ერთად, მომდევნო სეზონში კლუბმა საფრანგეთის ჩემპიონის წოდება მეორედ მოიპოვა. ამას გარდა ლათინური თასსაც დაეუფლა, როდესაც ნახევარფინალში ჯერ „ვალენსია“ დაამარცხა (2–1), ხოლო ფინალში „მილანს“ მოუგო ანგარიშით 3–0.

## მიღწევები 
### საფრანგეთი 
; საფრანგეთის ჩემპიონატი 
* ჩემპიონი (6): 1948-49, 1952-53, 1954-55, 1957-58, 1959-60, 1961-62 
* ვიცე-ჩემპიონი (3): 1946-47, 1953-54, 1962-63
; საფრანგეთის თასი 
* თასის მფლობელი (2): 1950, 1958
* ფინალისტი (1): 1977
; საფრანგეთის სუპერთასი 
* თასის მფლობელი (4): 1955, 1958, 1960, 1966

### საერთაშორისო 
; უეფა-ს ჩემპიონთა ლიგა 
* ფინალისტი (2): 1956, 1959

## ლოგოები და სიმბოლოები 

Escudo stade de reims 1931.png|ალტ=| 
Stade Reims Logo.png|ალტ=| 
Stade de reims.jpg|ალტ=| 
Escudo stade de reims 1931.svg|ალტ=| 

## რესურსები ინტერნეტში 
* კლუბის ოფიციალური საიტი 
* ოფიციალური Facebook
* ოფიციალური Twitter
* რეიმსის სიახლეები - Sky Sports 

## სქოლიო
კატეგორია:საფრანგეთის საფეხბურთო კლუბები
გიზბორნი

**გიზბორნი** (, მაორულ ენაზე — Tūranga-nui-a-Kiwa) — ქალაქი ახალ ზელანდიაში, ჩრდილოეთ კუნძულზე, ამავე სახელწოდების რეგიონის ადმინისტრაციული ცენტრი. ქალაქი მდებარეობს ახალი ზელანდიის აღმოსავლეთით, მისი ხელსაყრელი მდებარეობის გამო ქალაქს ტურისტები ხშირად სტუმრობენ. 2013 წლის აღწერის მონაცემებით ქალაქის მოსახლეობა შეადგენს 43 656 ადამიანს . მოსახლეობის ნახევარზე მეტს მაორები შეადგენენ. ეკონომიკის ძირითად ნაწილს სოფლის მეურნეობა და მსუბუქი მრეწველობა შეადგენს. ახალ ზელანდიაში ეს რეგიონი ერთ-ერთ საუკუთესო ღვინის მწარმოებლად ითვლება.

## იხილეთ აგრეთვე
* ახალი ზელანდიის ქალაქების სია

## რესურსები ინტერნეტში
* გიზბორნის მმართველი ორგანო
* ტურისტული სააგენტო 

## სქოლიო
კატეგორია:ახალი ზელანდიის ქალაქები
ვერიბენ-ვიდენის ეროვნული პარკი

**ვერიბენ-ვიდენის ეროვნული პარკი** () — ეროვნული პარკი ნიდერლანდებში, ოვერეისელის პროვინციაში. დაარსდა 1992 წელს. ფართობი 95 კმ². მნიშვნელოვნად გაფართოვდა 2009 წელს, როდესაც მის ტერიტორიას დაემატა ვიდენის ფართო წყალ-ჭაობური ტერიტორია. მეორე მსოფლიო ომის (1939-1945) დროს ამ ადგილებიდან მოიპოვებდნენ ტორფს. დიდი ნაწილი ჭაობებს უკავია.

## იხილეთ აგრეთვე
* ნიდერლანდების ეროვნული პარკების სია

## რესურსები ინტერნეტში
* ვერიბენ-ვიდენის ეროვნული პარკი  

კატეგორია:ნიდერლანდების ეროვნული პარკები
კატეგორია:1992 წელს დაარსებული დაცული ტერიტორიები
სალანდსე-ჰეველრიუგის ეროვნული პარკი

**სალანდსე-ჰეველრიუგის ეროვნული პარკი** () — ეროვნული პარკი ნიდერლანდებში, ოვერეისელის პროვინციაში. დაარსდა 2004 წელს. ფართობი 35 კმ². დიდი რაოდენობითაა შტოში. ბევრია ფრინველი, გვხვდება ხვლიკების რამდენიმე სახეობა. არის საფეხმავლო და საველოსიპედო ბილიკები. ყველაზე მაღალი წერტილის სიმაღლეა 75 მ.

## იხილეთ აგრეთვე
* ნიდერლანდების ეროვნული პარკების სია

## რესურსები ინტერნეტში
* სალანდსე-ჰეველრიუგის ეროვნული პარკი 

კატეგორია:ნიდერლანდების ეროვნული პარკები
კატეგორია:2004 წელს დაარსებული დაცული ტერიტორიები
ოსტერსხელდეს ეროვნული პარკი

**ოსტერსხელდეს ეროვნული პარკი** () — ეროვნული პარკი ნიდერლანდებში, ზელანდიის პროვინციაში. შეიქმნა 2002 წელს. ფართობი 370 კმ². ფართობით წარმოადგენს ნიდერლანდების უდიდეს ეროვნულ პარკს. მოიცავს მდინარე აღმოსავლეთი შელდის ნაწილს. სიახლოვეს რამდენიმე კუნძულია. სანაპიროს საერთო სიგრძე უდრის 125 კმ-ს.

## იხილეთ აგრეთვე
* ნიდერლანდების ეროვნული პარკების სია

## რესურსები ინტერნეტში
* ოსტერსხელდეს ეროვნული პარკი 

კატეგორია:ნიდერლანდების ეროვნული პარკები
კატეგორია:2002 წელს დაარსებული დაცული ტერიტორიები
ფილომედუზა

**ფილომედუზა** () — უკუდო ამფიბიების გვარი ვასაკასებრთა ოჯახისა. მათი სხეულის სიგრძე 6 სმ აღწევს, ზედა მხარე მწვანეა, გვერდები და კიდურები — ნარინჯისფერი, წითელი ან იისფერი. აქვს სატაცი თათები. გვარში 30 სახეობაა. გავრცელებულია ცენტრალურ და სამხრეთ ამერიკაში. გვხვდება კოსტა-რიკიდან სამხრეთით არგენტინამდე. ბინადრობენ მაღალი ხეების ვარჯში. წყალში არ ჩადიან გამრავლების დროსაც კი.

## ლიტერატურა
კატეგორია:ვასაკასებრნი
სხირმონიკოგის ეროვნული პარკი

**სხირმონიკოგის ეროვნული პარკი** () — ეროვნული პარკი ნიდერლანდებში, ფრისლანდიის პროვინციაში. მდებარეობს კუნძულ სხირმონიკოგზე. შეიქმნა 1989 წელს. ფართობი 72 კმ². არის დიუნები. მრავალფეროვანია ფლორა და ფაუნა. გვხვდება ქაცვი, ცხრატყავა, შოროქანი და სხვ., აგრეთვე ხავსურები და სოკოები. ბევრია ფრინველი. დამსვენებელთა პოპულარულა ადგილია. განსაკუთრებით გამოირჩევა პლაჟები. კუნძული იზოლირებულია, რის გამოც ეროვნული პარკი კარგად არის დაცული.

## იხილეთ აგრეთვე
* ნიდერლანდების ეროვნული პარკების სია

## რესურსები ინტერნეტში
* სხირმონიკოგის ეროვნული პარკი  

კატეგორია:ნიდერლანდების ეროვნული პარკები
კატეგორია:1989 წელს დაარსებული დაცული ტერიტორიები
ველიუვეზომის ეროვნული პარკი

**ველიუვეზომის ეროვნული პარკი** () — ეროვნული პარკი ნიდერლანდებში, გელდერლანდის პროვინციაში. შეიქმნა 1930 წელს. ფართობი 50 კმ². წარმოადგენს ნიდერლანდების უძველეს ეროვნულ პარკს. ნიდერლანდისთვის კარგად დამახასიათებელი რელიეფი ახასიათებს. ყველაზე მაღალი ადგილის სიმაღლე აღწევს 110 მ-ს. იმყოფება კერძო საკუთრებაში (ნატუურმონიუმენტენის ორგანიზაცია — ნიდერლანდების უდიდესი ბუნების დაცვის ორგანიზაცია). ძირითად ლანდშაფტს ქმნის ტყე და ვაკე ტერიტორიები.

## იხილეთ აგრეთვე
* ნიდერლანდების ეროვნული პარკების სია

## რესურსები ინტერნეტში
* ველიუვეზომის ეროვნული პარკი 

## სქოლიო
კატეგორია:ნიდერლანდების ეროვნული პარკები
კატეგორია:1930 წელს დაარსებული დაცული ტერიტორიები
დრენტსხე-ა

**დრენტსხე-ა** () — დაცული ლანდშაფტი (ეროვნული პარკი) ნიდერლანდებში, დრენთეს პროვინციაში. შეიქმნა 2002 წლის 4 დეკემბერს. ფართობი 100 კმ². მოიცავს კულტურულ ლანდშაფტსა და მდინარე დრენტდხე-ა-ს ხეობას.

## იხილეთ აგრეთვე
* ნიდერლანდების ეროვნული პარკების სია

## რესურსები ინტერნეტში
* დრენტსხე-ა  

კატეგორია:ნიდერლანდების ეროვნული პარკები
კატეგორია:2002 წელს დაარსებული დაცული ტერიტორიები
ნიდერლანდების ეროვნული პარკების სია

მინი|მარჯვნივ|350პქ|ნიდერლანდების ეროვნული პარკები

**ნიდერლანდებში** არის 20 ეროვნული პარკი. აქ არის წარმოდგენილი ნიდერლანდების ეროვნული პარკების სია. ნიდერლანდების პირველი ეროვნული პარკი დაარსდა 1930 წელს (ველიუვეზომის ეროვნული პარკი). ფართობით უდიდესია ოსტერსხელდეს ეროვნული პარკი (370 კმ²). 

__TOC__

## გალერეა

ფაილი:Lauwersmar kollumerwaard de baak.jpg|ლაიუვერსმერის ეროვნული პარკი
ფაილი:NP-LauwersmeerKaart.jpg|ლაიუვერსმერის ეროვნული პარკის რუკა
ფაილი:Willemsduin baken.jpg|სხირმონიკოგის ეროვნული პარკი
ფაილი:NP-SchiermonnikoogKaart.jpg|სხირმონიკოგის ეროვნული პარკის რუკა
ფაილი:De Alde Feanen - 4.jpg|ალდე-ფეანენის ეროვნული პარკი

## რესურსები ინტერნეტში 
* ნიდერლანდების ეროვნული პარკები 
* ნიდერლანდების ეროვნული პარკები
პოლ პირსი

**პოლ ენტონი პირსი** ( დ. 13 ოქტომბერი, 1977) — ამერიკელი პროფეიონალი კალათბურთელი ფორვარდი, რომელიც მთელ კარიერას ბოსტონ სელტიქსის რიგებში ატარებს ნაციონალურ საკალათბურთო ასოციაციაში. პირსი 1998 წლის NBA-ის დრაფტზე პირველი რაუნდში მე-10 ნომრად იქნა არჩეული სელტიქსის მიერ. ბოსტონთან ერთად შეძლო 2008 წელს NBA-ის ჩემპიონის ტიტულის მოგება, სადაც ფინალის MVP-ით დაჯილდოვდა კიდეც. პირსი არის იმ სამი მოთამაშიდან ერთ-ერთი, ლარი ბირდთან და ჯონ ჰევლიჩეკთან ერთად, რომელმაც გუნდის ისტორიაში 20 000 ქულას გადააბიჯა. ის ასევე ინარჩუნებს გუნდის ისტორიაში ყველაზე მეტი 3 ქულიანის ჩაგდებულის რეკორდს. ბოსტონის ისტორიაში მას ჩატარებული მატჩებით მე-3 ადგილი უკავია, ქულებით მე-2, მე-7 ტოტალური მოხსნებით, მე-5 ტოტალური ასისტენტით და მე-2 მოპარვებით. მისი ზედმეტსახელია „სიმართლე“ ("The Truth"), რომელიც 2001 წლის 15 მარტს მას შაკილ ო'ნილისგან ეწოდა.

## რესურსები ინტერნეტში 
*კარიერის სტატისტიკა NBA.com-ზე და basketball-reference.com-ზე 
*University of Kansas Men's Basketball 
*პოლ პირსის ოფიციალური საიტი
*RedsArmy.com: The Voice Of Celtics Fans 
*http://sports.espn.go.com/los-angeles/nba/news/story?id=5244652

კატეგორია:დაბადებული 1977
კატეგორია:ამერიკელი კალათბურთელები
კატეგორია:ნაციონალური საკალათბურთო ასოციაციის კალათბურთელები
კატეგორია:დაბადებული 13 ოქტომბერი
კატეგორია:ცოცხალი ადამიანები
რანგატირა

[მინი|ცნობილი რანგატირა [ხონე ხეკე ცოლთან ერთად, 1845 წელი]]
**რანგატირა** — მაორების ხაპუს ლიდერის მემკვიდრეობითი  ტიტული, რომელიც ეთნოლოგისტმა ელსდონ ბესტმა აღწერა როგორც ბელადები. რანგატირები იყვნენ ადამიანები რომლებიც წყვეტდნენ ტომში და სადავო საკითხებს და არეგულირებდნენ სხვა ტომებთან სასაზღვრო საკითხებს. XIX საუკუნეში ახალ ზელანდიაში შემოიღეს კანონი მიწათმფლობელობის შესახებ, რითიც შემცირდა რანგატირების უფლებები და მიწების ტომობრივი კუთვნილებიდან გადავიდა კოლონიალური ხელმძღვანელობის ხელში. 

## ეტიმოლოგია 
სიტყვა „რანგატირა“ აღნიშნავს მამრობითი ან მდედრობითი სქესის ლიდერს და მომდინარეობს პროტო-აღმოსავლურ პოლონეზიური სიტყვა - *ლანგატილა*-დან. შესაბამისი სიტყვები მოძებნება მორიორებთან, ტახიტიანებთან, კუკის კუნძულების მაორებთან, ტუამოტუანებთან, მარკვესანებთან და ჰავაიელებთან.

## სქოლიო 
კატეგორია:მაორი
აიზეია ტომასი

**აიზეია ლორდ ტომას III** ( დ. 30 აპრილი, 1961) — ყოფილი ამერიკელი კალათბურთელი, რომელმაც პროფესიონალური კარიერა მთლიანად დეტროიტ პისტონსის რიგებში გაატარა ნაციონალურ საკალათბურთო ასოციაციაში. 12-ჯერ მონაწილე NBA All-Star-ში, ასევე დასახელებული იქნა NBA-ის 50 წლისთავის ყველა დროის გუნდში და ასევე არჩეული იქნა ნეისმითი კალათბურთის დიდების დარბაზში. ტომასი ასევე იყო პროფეიონალი და კოლეჯის გუნდების მთავარი მწვრთნელი, რომელსაც ასევე კალათბურთის აღმასრულებლის როლიც ჰქონდა შეთავსებული.

## რესურსები ინტერნეტში 
*ისტორიული გვერდი NBA-ზე
*basketball-reference.com 
*ნეისმითის კალათბურთის დიდების დარბაზი 
*Isiah Thomas Player Profile (InterBasket)
*Isiah Thomas Career Stats 
*Isiah Thomas Historical Profile on NBA.com

კატეგორია:დაბადებული 1961
კატეგორია:ამერიკელი კალათბურთელები
კატეგორია:ნაციონალური საკალათბურთო ასოციაციის კალათბურთელები
კატეგორია:დაბადებული 30 აპრილი
კატეგორია:ცოცხალი ადამიანები
სტიაუა (საფეხბურთო კლუბი)

**საფეხბურთო კლუბი სტიაუა ბუქარესტი** () — რუმინეთის საფეხბურთო კლუბი ქალაქ ბუქარესტიდან, დაარსდა 1947 წელს. გამოდის რუმინეთის უმაღლეს საფეხბურთო ლიგაში.

## ჯილდოები 
### ეროვნული 
* **რუმინეთის ლიგა I:**
** **ჩემპიონი (28):** 1951, 1952, 1953, 1956, 1959–60, 1960–61, 1967–68, 1975–76, 1977–78, 1984–85, 1985–86, 1986–87, 1987–88, 1988–89, 1992–93, 1993–94, 1994–95, 1995–96, 1996–97, 1997–98, 2000–01, 2004–05, 2005–06, 2012–13, 2013/2014, 2014/2015, 2023/2024, 2024/25
** **ვიცე-ჩემპიონი (8):** 1954, 1957–58, 1962–63, 1976–77, 1979–80, 1983–84, 1989–90, 1990–91, 1991–92, 2002–03, 2003–04, 2006–07, 2007–08
* **რუმინეთის თასი:**
** **მფლობელი (21):** 1948–49, 1950, 1951, 1952, 1955, 1961–62, 1965–66, 1966–67, 1968–69, 1969–70, 1970–71, 1975–76, 1978–79, 1984–85, 1986–87, 1987–88, 1988–89, 1991–92, 1995–96, 1996–97, 1998–99, 2010–11
** **ფინალისტი (7):** 1953, 1963–64, 1976–77, 1979–80, 1983–84, 1985–86, 1989–90
* **რუმინეთის სუპერთასი:**
** **მფლობელი (6):** 1994, 1995, 1998, 2001, 2006, 2013
** **ფინალისტი (3):** 1999, 2005, 2011

### საერთაშორისო 
* **უეფა-ს ჩემპიონთა ლიგა:**
** **გამარჯვებული (1):** 1985–86
** **ფინალისტი (1):** 1988–89
* **უეფა-ს სუპერთასი:**
** **გამარჯვებული (1):** 1986
***საკონტინენტთაშორისო თასი:**
** **ფინალისტი(1):** 1986

## რესურსები ინტერნეტში 
* კლუბის ოფიციალური საიტი    
* ოფიციალური Facebook

## სქოლიო 
კატეგორია:რუმინეთის საფეხბურთო კლუბები
ნოტინგემ ფორესტი (საფეხბურთო კლუბი)

**ნოტინგემ ფორესტი** () – ინგლისური საფეხბურთო კლუბი ქალაქ ნოტინგემიდან. კლუბი თამაშობს ინგლისური ფეხბურთის რანგით მეორე დივიზიონში ჩემპიონშიპში.  „ნოტინგემ ფორესტი“ 1979 და 1980 წელს ზედიზედ ორჯერ დაეუფლა ჩემპიონთა თასს და „ლივერპულთან“ ერთად გახდა მეორე ბრიტანული გუნდი რომელმაც ეს ტურნირი ორჯერ მოიგო. 1979 წელს „ფორესტმა“ ფინალში შვედური „მალმე“, ხოლო 1980 წელს გერმანული „ჰამბურგი“ დაამარცხა.

## ტიტულები 
### ინგლისი 
**ინგლისის ჩემპიონატი**
* **ჩემპიონი (1)**: 1977–78
* **ვიცე-ჩემპიონი (2)**: 1966–67, 1978–79
**ინგლისის ასოციაციის თასი**
* **გამარჯვებული (2)**: 1898, 1959
* **ფინალისტი (1)**: 1991
**ინგლისის ლიგის თასი**
* **გამარჯვებული (4)**: 1978, 1979, 1989, 1990
* **ფინალისტი (2)**: 1980, 1992
**ჩირითი შილდსი/კომუნითი შილდსი**
* **გამარჯვებული (1)**: 1978
* **ფინალისტი (1)**: 1959

### საერთაშორისო 
* 25px **უეფა-ს ჩემპიონთა ლიგა:**
** **გამარჯვებული (2):** 1979, 1980
* 35px **უეფა-ს სუპერთასი:**
** **გამარჯვებული (1):** 1979
** **ფინალისტი (1):** 1980
***საკონტინენტთაშორისო თასი:**
** **ფინალისტი (1):** 1980

## რესურსები ინტერნეტში 
* **ოფიციალური საიტი** 
* ოფიციალური Facebook
* ოფიციალური Twitter
* ნოტინგემ ფორესტის სიახლეები - Sky Sports

კატეგორია:ინგლისის საფეხბურთო კლუბები
კატეგორია:ნოტინგემ ფორესტი (საფეხბურთო კლუბი)
კატეგორია:ინგლისის პრემიერლიგის კლუბები
ჰაპუ

**ჰაპუ** (*კლანი*) — მაორების საზოგადოების ძირითადი პოლიტიკური ერთეული. 

მაორის ტომის (ივი) წევრობას განსაზღვრავდა გენეოლოგია. ჰაპუ შედგებოდა რამდენიმე ვახანაუსგან (გავრცობილი ოჯახი). ჰაპუ ძირითადად შედგებოდა 150-200 წევრისგან, თუმცა რაოდენობრივი ლიმიტი არ არსებობდა. მაორი შეიძლებოდა ყოფილიყო დაკავშირებული რამდენიმე ჰაპუსთან.

ევროპელების გამოჩენამდე მაორების ყოველდღიური ურთიერთობები უფრო ხშირად არ ცდებოდა ფართო ოჯახის წევრებს (ვახანაუ). 1820 წლიდან მაორებმა უფრო დიდი გაერთიანებებით ჰაპუებად დაიწყეს მუშაობა, რადგან სავაჭროდ საჭირო საქონელის წარმოებისთვის ეს უფრო ეფექტიანი იყო. 

ომის წარმოებისას მაორები ერთიანდებოდნენ ჰაპუების მიხედვით, ასევე მუშკეტებით ომის პერიოდში ჰაპუ ქმნიდა მუშკეტერების ჯგუფს. ჰაპუს ხელმძღვანელობდა საკუთარი ლიდერი — რანგატირა და ინარჩუნებდა დამოუკიდებლობას უფრო დიდ საომარ გაერთიანებებში.

## ეტიმოლოგია  
სიტყვა შეიძლება ითარგმნოს როგორც *ორსული*. რომელიც გენეოლოგიური კუთვნილების მეტაფორაა. 

## იხილეთ აგრეთვე 
* ივი
* ვახანაუ

## სქოლიო 
კატეგორია:მაორი
ნოტინგემი

**ნოტინგემი** () — ქალაქი და უნიტარული ერთეული გაერთიანებულ სამეფოში, მდინარე ტრენტის ნაპირზე, ისტ-მიდლენდსის რეგიონის და ნოტინგემშირის საგრაფოს უდიდესი ქალაქი. მოსახლეობა — 305 700, ხოლო მეტროპოლიის 666 358 ადამიანი.

## ისტორია 
ნოტინგემი დაახლოებით VII საუკუნეში ჩამოყალიბდა დასახლებად მერსიის სამეფოში და კელტურ ენაზე *Tigguo Cobauc* (*გამოქვაბულების ადგილი*) ეწოდებოდა. მას შემდეგ, რაც ქალაქი საქსების მმართველობაში გადავიდა *Snotingaham* (*სნოტის ხალხის საცხოვრებელი*) ეწოდა, საიდანაც ქალაქის დღევანდელი სახელწოდება ჩამოყალიბდა.

867 წელს ნოტინგემი დაიპყრეს დანიელმა ვიკინგებმა და ქალაქი დანელაგის  ერთ-ერთი მნიშვნელოვანი ქალაქი გახდა.

ნოტინგემთან არის დაკავშირებული რობინ ჰუდის ლეგენდა, ქალაქში მითური ყაჩაღის ქანდაკებაც დგას.

## რესურსები ინტერნეტში 
* ნოტინგემის საკრებულოს ოფიციალური საიტი.
* ნოტინგემის საიტი BBC-ზე.
* 

კატეგორია:გაერთიანებული სამეფოს ქალაქები
კატეგორია:ინგლისის ქალაქები
კუიო

**კუიო** () — მთიანი გეოგრაფიული და ისტორიული რეგიონი ცენტრალურ-დასავლეთ არგენტინაში. ისტორიულად მოიცავდა მენდოსის, სან-ხუანისა და სან-ლუისის პროვინციებს. ამჟამინდელი ტერმინი *ახალი კუიო* მიუთითებს როგორც საკუთრივ კაიოზე ისე ლა-რიოხას პროვინციაზე. *ახალი კუიო* წარმოადგენს პოლიტიკურ და ეკონომიკურ მიკრორეგიონს. ჭარბობს მთის რელიეფი. მთავარი მდინარეა დესაგუადერო. დამახასიათებელია მშრალი კლიმატი. ეკონომიკა დაფუძნებულია სოფლის მეურნეობაზე, განსაკუთრებით განვითარებულია მევენახეობა. ბევრია ღირსშესანიშნავი ობიექტი, მათ შორის აღსანიშნავია არგენტინის უმაღლესი მწვერვალი აკონკაგუა (6960 მ). განვითარებულია ტურიზმი.

## რესურსები ინტერნეტში
* კუიოს ისტორია 

კატეგორია:არგენტინის რეგიონები
კატეგორია:არგენტინის გეოგრაფია
ქართული ოცნება (კოალიცია)

**კოალიცია ქართული ოცნება ** — 2011–2016 წლებში საქართველოში არსებული პოლიტიკური კოალიცია. სხვადასხვა პერიოდში კოალიციაში შედიოდა შემდეგი პარტიები: ქართული ოცნება — დემოკრატიული საქართველო, საქართველოს რესპუბლიკური პარტია, ეროვნული ფორუმი, საქართველოს კონსერვატიული პარტია, მრეწველობა გადაარჩენს საქართველოს და თავისუფალი დემოკრატები.

## ისტორია 
კოალიცია ქართული ოცნება ჩამოყალიბდა 2011 წელს. კოალიცია შეიქმნა პრეზიდენტ მიხეილ სააკაშვილისა და ნაციონალური მოძრაობის პოლიტიკის წინააღმდეგ. ბიძინა ივანიშვილის პოლიტიკაში მოსვლასთან დაკავშირებით.

კოალიცია „ქართული ოცნება“ ოთხმა პოლიტიკურმა პარტიამ დააფუძნა. ესენი იყვნენ ბიძინა ივანიშვილის პარტია „ქართული ოცნება — დემოკრატიული საქართველო“, ირაკლი ალასანიას „ჩვენი საქართველო - თავისუფალი დემოკრატები“, დავით უსუფაშვილის „საქართველოს რესპუბლიკური პარტია“ და კახა შარტავას „ეროვნული ფორუმი“. მოგვიანებით კოალიაციას შეუერთდნენ კონსერვატორები (ზვიად ძიძიგური) და მრეწველები (ზურაბ ტყემალაძე).

კოალიცია ერთ სუბიექტად მონაწილეობდა 2012 წლის საპარლამენტო არჩევნებში, სადაც დაამარცხა მმართველი ერთიანი ნაციონალური მოძრაობა. კოალიციამ მიიღო ხმათა 55% პროპორციული სიით და 41 მანდატი მაჟორიტარულ ოლქებში. სულ 77 მანდატით კოალიციამ მოიპოვა უმრავლესობა საქართველოს პარლამენტში და დააკომპლექტა საქართველოს მთავრობა. 2013 წლის საპრეზიდენტო არჩევნებში კოალიციამ წარადგინა განათლების მინისტრი გიორგი მარგველაშვილი. მარგველაშვილმა ხმათა 62%-ით გაიმარჯვა.

2014 წლის 5 ნოემბერს კოალიცია დატოვეს „თავისუფალმა დემოკრატებმა“. 2016 წელს კოალიცია დატოვა რესპუბლიკურმა პარტიამ, მრეწველებმა და ეროვნულმა ფორუმმა. პარტია „ქართულმა ოცნებამ“ დამოუკიდებლად მიიღო მონაწილეობა 2016 წლის საპარლამენტო არჩევნებში, მოიპოვა საკონსტიტუციო უმრავლესობა და გახდა ქვეყნის მმართველი პარტია.

## შემადგენლობა 
კოალიცია აერთიანებდა ექვს პარტიას:

* ქართული ოცნება — დემოკრატიული საქართველო — 2011–2016
* საქართველოს რესპუბლიკური პარტია — 2011–2016
* ეროვნული ფორუმი — 2011–2016
* საქართველოს კონსერვატიული პარტია — 2012–2016
* მრეწველობა გადაარჩენს საქართველოს — 2012–2016
* თავისუფალი დემოკრატები — 2011–2014

## შედეგები არჩევნებში 
thumb|ქართული ოცნების შედეგები (ლურჯად) 2012 წლის საპარლამენტო არჩევნებზე

### საპარლამენტო 
### საპრეზიდენტო 
### ადგილობრივი 
## რესურსები ინტერნეტშიი 
* პოლიტიკური კოალიცია „ქართული ოცნება“ დაფუძნებულია

## სქოლიო 
კატეგორია:საქართველოს პოლიტიკური პარტიები
კატეგორია:2011 წელს დაარსებული პოლიტიკური პარტიები
ახალი ზელანდიის გერბი

**ახალი ზელანდიის გერბი** — ახალი ზელანდიის ოფიციალური სიმბოლო. პირველად ეს გერბი წარმოადგინა გაერთიანებული სამეფოს მეფე ჯორჯ V-მ 1911 წლის 26 აგვისტოს, ხოლო მასში ცვლილებები შეიტანა დედოფალ ელისაბედ II-მ 1956 წელს.

1911 წლამდე ახალი ზელანდია იყენებდა დიდი ბრიტანეთის სახელმწიფო გერბს. 1907 წლიდან კი, როდესაც ქვეყანამ ფაქტობრივად დამოუკიდებლობა მოიპოვა დიდი ბრიტანეთისგან, გადაწყვიტეს შეექმნათ საკუთარი გერბი, ამის გამო გამოცხადდა კონკურსი. 1911 წელს უკვე ახალ ზელანდიელებს ჰქონდათ საკუთარი გერბი, რომელშიც გარკვეული შესწორებები 1956 წელს შეიტანეს.

გერბის ცენტრალურ ნაწილში გამოსახულია ფარი, რომელიც ოთხ ნაწილადაა დაყოფილი. გერბის ცენტრალური ნაწილს მისი წარდგენიდან დღემდე, ცვლილება არ განუცდია. ფარის მარცხენა ზედა კუთხეში გამოსახულია ოთხი ვარსკვლავი, რომელიც სიმბოლურად სამხრეთ ჯვრის თანავარსკვლავედს აღნიშნავს (ასეთივე ვარსკვლავებია გამოსახული ახალი ზელანდიის დროშაზეც, ზუსტად ამავე პროპორციით). მარჯვენა ზედა კუთხეში გამოსახულია ოქროს საწმისი, რომელიც სიმბოლურად მესაქონლეობას ასახავს; მარცხენა ქვედა კუთხეში — ხორბლის კონა, სოფლის მეურნეობის სიმბოლოდ; მარჯვენა ქვედა კუთხეში — ორი ჩაქუჩი, სამთო მრეწველობის და ინდუსტრიის სიმბოლოდ. ფარის შუაში გამოსახულია სამი გემი, რომელიც სიმბოლურად ასახავს ახალი ზელანდიის საზღვაო ვაჭრობასა და წარმოშობით ახალ ზელანდიელ იმიგრანტებს.

1956 წელს გერბში შეიტანეს ცვლილებები: გერბიდან გააქრეს ლომის გამოსახულება, ბრიტანული დროშა და დევიზი «Onward». დევიზი შეცვალეს გვიმრის ფოთლებით, რომელზეც ეწერა «ახალი ზელანდია».

## რესურსები ინტერნეტში 
* New Zealand coat of arms with extended history and images 
* MCH page on the Coat of Arms 
* Blazon at Encyclopaedia of New Zealand 1966 

კატეგორია:სახელმწიფო გერბები
კატეგორია:ახალი ზელანდიის ეროვნული სიმბოლოები
კატეგორია:გერბები გვირგვინის გამოსახულებით
კატეგორია:გერბები ვარსკვლავის გამოსახულებით
კატეგორია:გერბები ოქროს საწმისის გამოსახულებით
კატეგორია:გერბები გემის გამოსახულებით
კატეგორია:გერბები დროშის გამოსახულებით
კატეგორია:გერბები ჯვრის გამოსახულებით
კატეგორია:გერბები უროს გამოსახულებით
კატეგორია:გერბები ანბანის მიხედვით
ახალი ზელანდიის ქალაქების სია

სტატიაში მოცემულია ახალი ზელანდიის უმსხვილესი ქალაქების სია მოსახლეობის რაოდენობის მიხედვით:

thumb|ახალი ზელანდიის რუკა

## რესურსები ინტერნეტში
* Statistics New Zealand Subnational Population Estimates 
* Tauranga status change, 2003 - specific details
** Local Government (Tauranga City Council) Order 2003 
** Local Government Commission press release (PDF)
** Local Government Commission decision full text  (PDF)
* Local Government Online Limited site  - confirmation, post-1989 council names
* Map

*
ბობ ქასი

**რობერტ ჯოზეფ „ბობ“ ქასი** ( დ. 9 აგვისტო, 1928) — ყოფილი ამერიკელი პროფესიონალი კალათბურთელი. ბობი პოინტ გარდის პოზიციაზე თამაშობდა 1950-63 წლებში ბოსტონ სელტიქსის რიგებში, ხოლო 1969-70 წლების სეზონში ცინცინატი როიალზის მაისურით. პირველი მისი თამაშის დემონსტრირება ჯერ კიდევ სკოლაში მოხდა, სადაც მან თინეიჯერის ასაკის პერიოდი გაატარა. 1950 წლის დრაფტზე, ის თრი-სიტიც ბლექჰოუქსმა აიყვანა, მაგრამ მან უარი განაცხადა თამაშზე და აყვანილი იქნა ბოსტონ სელტიქსის მიერ. სელტიქსთან ერთად, ქასის ძალიან წარმატებული კარიერა ჰქონდა, სადაც 6 ჩემპიონის ტიტულის მოგება მოახერხა. 1957 წელს კი NBA MVP-ის ჯილდოს მოგება მოახერხა.

## რესურსები ინტერნეტში 
* ბობ ქასი NBA.com-ზე
* ბობ ქასი basketball-reference.com-ზე 
* ბობ ქასის სტატისტიკა 
* Bob Cousy in 1940s newspaper clippings 

კატეგორია:დაბადებული 1928
კატეგორია:ამერიკელი კალათბურთელები
კატეგორია:ნაციონალური საკალათბურთო ასოციაციის კალათბურთელები
კატეგორია:დაბადებული 9 აგვისტო
კატეგორია:ცოცხალი ადამიანები
ჩრდილო-დასავლეთი არგენტინა

[მინი|220პქ|[სალტა (ქალაქი)|სალტა.]] 
[მინი|220პქ|[ხუხუის პროვინცია.]] 
**ჩრდილო-დასავლეთი არგენტინა** () — გეოგრაფიული რეგიონი არგენტინაში. მოიცავს კატამარკის, ხუხუის, სანტიაგო-დელ-ესტეროსა და ტუკუმანის პროვინციებს. რეგიონის ტერიტორიაზე გვხვდება 5 სხვადასხვა ბიომი. ყველაზე მაღალი ადგილები წარმოდგენილია ანდებში. გამოიყოფა აგრეთვე პუნისა და ალტიპლანოს პლატოები. აღმოსავლეთი ქარების ზეგავლენით წინაანდების სერადოში ყალიბდება ნოტიო ჰაერის მასები, რომლებსაც აკავებს ანდების აღმოსავლეთი კალთები. ჩამოყალიბებულია სუბტროპიკული ჰავა. ხშირია წვიმა. მოსახლეობის დიდი ნაწილი ჩასახლებულია მდინარეთა ხეობების ნაყოფიერი მიწების გასწვრივ, სადაც წარმოებს ძირითადი ეკონომიკური საქმიანობა. მოჰყავთ შაქრის ლერწამი, თამბაქო, ციტრუსები. ამრავლებენ მსხვილ რქოსან საქონელსა და თხას. კალჩაკის ხეობა ცნობილია ღვინის წარმოებით. არის ქალაქები. განვითარებულია ტურიზმი.

## რესურსები ინტერნეტში 
* ჩრდილო-დასავლეთი არგენტინა  
* ჩრდილო-დასავლეთი ანდები  

კატეგორია:არგენტინის რეგიონები
ცრვენა ზვეზდა (საფეხბურთო კლუბი)

**საფეხბურთო კლუბი ცრვენა ზვეზდა** () — სერბეთის საფეხბურთო კლუბი ქალაქ ბელგრადიდან, დაარსდა 1945 წელს. გამოდის სერბეთის უმაღლეს საფეხბურთო ჩემპიონატში.

## ჯილდოები 
#### ეროვნული ჩემპიონატი 
* **სერბეთის სუპერლიგა:**
** **ჩემპიონი (1):** 2007
** **ვიცე-ჩემპიონი (4):** 2008, 2010, 2011, 2012
* **სერბეთის და ჩერნოგორიის პირველი ლიგა:**
** **ჩემპიონი (5):** 1995, 2000, 2001, 2004, 2006
** **ვიცე-ჩემპიონი (8):** 1993, 1994, 1996, 1997, 1998, 2002, 2003, 2005
* **იუგოსლავიის პირველი ლიგა:**
** **ჩემპიონი (19):** 1951, 1953, 1956, 1957, 1959, 1960, 1964, 1968, 1969, 1970, 1973, 1977, 1980, 1981, 1984, 1988, 1990, 1991, 1992
** **ვიცე-ჩემპიონი (9):** 1949, 1950, 1952, 1961, 1972, 1978, 1982, 1986, 1989,

#### ეროვნული თასი 
* **სერბეთის თასი:**
** **მფლობელი (3):** 2007, 2010, 2012
* **სერბეთის და ჩერნოგორიის თასი:**
** **მფლობელი (9):** 1993, 1995, 1996, 1997, 1999, 2001, 2002, 2004, 2006
** **ფინალისტი (1):** 2001
* **იუგოსლავიის თასი:**
** **მფლობელი (12):** 1948, 1949, 1950, 1958, 1959, 1964, 1968, 1970, 1971, 1982, 1985, 1990
** **ფინალისტი (8):** 1952, 1954, 1973, 1980, 1984, 1988, 1991, 1992

### საერთაშორისო 
* **უეფა-ს ჩემპიონთა ლიგა:**
** **გამარჯვებული (1):** 1990-91
* **უეფა-ს თასი:**
** **ფინალისტი (1):** 1978-79
***საკონტინენტთაშორისო თასი:**
** **გამარჯვებული (1):** 1991

## რესურსები ინტერნეტში 
* კლუბის ოფიციალური საიტი  
* ოფიციალური Facebook
* ოფიციალური Twitter

კატეგორია:სერბეთის საფეხბურთო კლუბები
Entoloma hochstetteri

***Entoloma hochstetteri*** — ქუდიანი სოკო. ნაპოვნია ახალ ზელანდიასა და ინდოეთში. პატარა ზომისაა; გამოირჩება მოლურჯო შეფერილობით, რომელსაც იწვევს აზულენის 3 პიგმენტი. დღემდე რჩება უცნობი ის, არის თუ არა იგი შხამიანი. იზრდება ხექცეულებს შორის. აქვს კონუსისებრი მუქი ლურჯი და მოლურჯო, მომწვანი ელფერის მქონე ქუდი, რომლის დიამეტრია 4 სმ. სპორების ზომები განისაზღვრება 9,9-13,2 და 11,8-13,2 მიკრომეტრით. გვხვდება ახალი ზელანდიის სამხრეთი და ჩრდილოეთი კუნძულების ტყეებში. კავშირში იმყოფება ნოთოფაგუსის და პოდოკარპუსის სახეობებთან. ნაპოვნია აგრეთვე ინდოეთში. აღნიშნული სახეობა (როგორც ) პირველად აღწერა ავსტრიელმა მიკოლოგმა ერვინ რაიხარდტმა 1866 წელს. დღევანდელი ბინომიალური სახელწოდება მიენიჭა 1962 წელს.

## სქოლიო
კატეგორია:ბაზიდიუმიანი სოკოები
შალვა შავგულიძე

**შალვა შავგულიძე** (დ. 28 ოქტომბერი, 1957, თბილისი) — ქართველი იურისტი და პოლიტიკოსი.

## ბიოგრაფია 
დაამთავრა თბილისის სახელმწიფო უნივერსიტეტის იურიდიული ფაკულტეტი, შემდგომ კი მიხეილ ლომონოსოვის სახელობის მოსკოვის სახელმწიფო უნივერსიტეტი  სამართალმცოდნეობის სპეციალობით. 1981-1983 წლებში მუშაობდა თბილისის სახელმწიფო უნივერსიტეტში, ხოლო 1988-1991 წლებში მუშაობდა საქართველოს ჯანმრთელობის დაცვის სამინისტროში. 1992 წელს გახდა პროკურორი, ხოლო 1996 წლიდან დღემდე შალვა შავგულიძე საქართველოს ადვოკატთა ასოციაციის წევრია.

2009 წელს შავგულიძე გახდა პარტია „თავისუფალი დემოკრატების“ თანადამფუძნებელი. 2012-2016 წლებში იყო  საქართველოს მე-8 მოწვევის პარლამენტის წევრი (თბილისის ვაკის მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“; 2014 წელს საპარლამენტო უმრავლესობა თავის პარტიასთან („თავისუფალი დემოკრატები“) ერთად დატოვა. 2017 წლის 19 თებერვალს აირჩიეს „თავისუფალი დემოკრატების“ თავმჯდომარედ (შეცვალა ირაკლი ალასანია).

შალვა შავგულიძე მთაწმინდის ოლქის პარლამენტის მაჟორიტარი დეპუტატის შუალედურ არჩევნებში მეორე ტურში გადავიდა (მონაწილეობდა „ევროპული საქართველოს სახელით), სადაც მიიღო 6 630 ხმა, რითაც ამომრჩეველთა 38,17%-ის მხარდაჭერა მოიპოვა და მეორე ადგილი დაიკავა ქართული ოცნების კანდიდატის ლადო კახაძის შემდეგ. 2020 წლის 20 აგვისტოს „თავისუფალი დემოკრატები“ დატოვა. საპარლამენტო არჩევნებში იყო მთაწმინდის საარჩევნო ოლქის მაჟორიტარობის კანდიდატი „ევროპული საქართველოდან“ (საერთო ოპოზიციური კანდიდატიც). 29,14%-ით მეორე ადგილი დაიკავა, მეორე ტურში მონაწილეობაზე, როგორც მთელმა ოპოზიციამ, უარი განაცხადა.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ევროპული საქართველო — მოძრაობა თავისუფლებისთვის“.

## პირადი და ოჯახური ცხოვრება
შავგულიძეს ჰყავს მეუღლე, ჟურნალისტი ლუბა ელიაშვილი და ორი შვილი.

## რესურსები ინტერნეტში 
## სქოლიო
კატეგორია:დაბადებული 28 ოქტომბერი
კატეგორია:დაბადებული 1957
კატეგორია:თბილისში დაბადებულები
კატეგორია:ქართველი იურისტები
კატეგორია:თბილისის სახელმწიფო უნივერსიტეტის კურსდამთავრებულები
შალვა
კატეგორია:საქართველოს VIII მოწვევის პარლამენტის წევრები
კატეგორია:საქართველოს X მოწვევის პარლამენტის წევრები
იონი (პლატონი)

**იონი** — პლატონის ერთ-ერთი ყველაზე მოკლე დიალოგი, რომელშიც ჰომეროსის „ილიადას“ მაგალითზე გამოვლენილია პოეტური ინსპირაციის პლატონური გაგების არსი და განზოგადებული სახით მოცემულია რაფსოდული, ხოლო მის წიაღ — პოეტური ხელოვნების კრიტიკა საერთოდ, რის გამოც ამ დიალოგს ხშირად „*ილიადას* შესახებ“ უწოდებენ.

პლატონი მიზნად ისახავდა, ეჩვენებინა, რომ ჰომეროსის მთელი ეს კულტი არ იმსახურებდა იმ უნივერსალური ავტორიტეტისა და საზოგადოებრივი ცხოვრებისა თუ ცნობიერების წარმმართველი ფაქტორის მნიშვნელობას, რასაც მას ანიჭებდენ რაფსოდები, და, ამასთან, დაემტკიცებინა თანამედროვეთათვის, რომ რაფსოდები, ჰომეროსის კულტის ღმრთისმსახურნი, ისეთივე ცრუბრძენნი იყვნენ, როგორც, ვთქვათ, სოფისტები.

## ლიტერატურა 
* *ნაკადული, თბილისი 1974.*

კატეგორია:პლატონიზმი
კატეგორია:პლატონის დიალოგები
ივი

**ივი** — ახალი ზელანდიის მაორის კულტურაში უდიდესი სოციალური ერთეული. სიტყვა *ივის* მნიშვნელობა შეესაბამება ტერმინი „ხალხები“ ან „ერები“. ევროპილი მწერლები ივის და ხაპუს მოიხსენიებენ იერარქიული სტრუქტირუს ნაწილად და გამოიყენებოდა ტომის, ან ტომობრივი გაერთიანების მნიშვნელობით, თუმცა ივის უფრო შეესაბამებ *ხალხები*, რადგან ის არ ატარებს სტრუქტურულ დატვირთვას.

## სახელი 
*ივი* ითარგმნება როგორც „ძვალი“. მაორები მოგზაურობიდან დაბრუნებას მოიხსენიებენ როგორც: „უკან ძვლებთან დაბრუნებას“ — რაც გულისხმობს წინაპრების დაკრძალვის ადგილზე დაბრუნებას. მაორი ავტორის კერი ხულმეს ყველაზე ცნობილი ნაწარმოების სახელია *ძვლის ხალხი*.

## რესურსები ინტერნეტში 
* Map of tribal areas
* Te Kāhui Māngai 
* Urban Māori article in *The New Zealand Herald* 
* *Tribal organisation* 

## სქოლიო 
კატეგორია:მაორი
ხახვისფოჩა

**ხახვისფოჩა** (Isolepis) — ერთ- ან მრავალწოვან მცენარეთა გვარი ისლისებრთა ოჯახისა. გავრცელებულია აფრიკის, დასავლეთი აზიის, ავსტრალიის, ევროპის, ჩრდილოეთ და სამხრეთი ამერიკის ზომიერ, სუბტროპიკულ და ტროპიკულ სარტყლებში. 

აერთიანებს დაახლოებით 300-მდე სახეობას. ყველა სახეობა მეტწილად დაჭაობებულ ტერიტორიებზე გვხვდება. პირველად აღწერა ბოტანიკოსმა რობერტ ბრაუნმა 1810 წელს.

## სქოლიო
კატეგორია:ისლისებრნი
იარდანგი

[მინი|იშვიათი იარდანგი, [დაშთე-ლუთი]]
მინი|იარდანგი მარსზე
**იარდანგი**, **იარანგი** — წაგრძელებული ვიწრო სერები, წვეტიანი თხემითა და ციცაბო ასიმეტრიული კალთებით.

უმეტესწილად აგებულია წვრილნატეხოვანი შემჭიდროებული ტბიური და ალუვიური ნალექებით. სიგრძე რამდენიმე ათეული მ-იდან რამდენიმე კმ-მდეა, სიგანე რამდენიმე მ-ს აღწევს, ხოლო სიმაღლე ჩვეულებრივ 5 მ-ს. გვხვდება აგრეთვე ტიბესტის პლატოსა და აშშ-ში, არიზონაში, ფინიქსისა და უინდიუ-როკის გასწვრივ.

იარდანგების გავრცელების კლასიკური მაგალითია ლობნორის ტბის ჩრდილოეთი ნაწილის დამშრალი ფსკერი, სადაც დერეფნების სიღრმე 10-12 მ-ია, ტიხრების სიგანე რამდენიმე ათეული მ, ხოლო სიგრძე კი 10 კმ-მდეა.

ტერმინი თურქული წარმოშობისაა (თურქ. Yardang) და იხმარება ცენტრალური აზიის უდაბნოების რელიეფის აღსანიშნავად. განსაკუთრებით ისინი თავმოყრილია მედუზების ღარის ფორმაციაში.

## რესურსები ინტერნეტში
## სქოლიო
კატეგორია:რელიეფის ფორმები
ზასტრუგა

მინი|ზასტრუგა 
**ზასტრუგა** — უძრავი, ქარის მიმართულებით გადაჭიმული ვიწრო და მყარი თოვლის თხემის სახელწოდება. სიგრძე რამდენიმე მეტრამდე, სიმაღლე 1,5 მ (ჩვეულებრივ 20-30 სმ). წარმოიქმნება თოვლის ზედაპირზე ქარისმიერი ეროზიისა და აკუმულაციის შედეგად. გვხვდება პოლარულ და ზომიერ სარტყლებში. ქვიშის დიუნებისგან განსხვავდება იმით, რომ შესამჩნევად არის გაბატონებული ქარის მიმართულებით. აქვს მომრგვალო ქარპირა და ციცაბო ქარზურგა კალთები. ზასტრუგა — ზედაპირის უსწორმასწორობათა ერთობლიობაა, წარმოქმნილი ქარისმიერი ეროზიის, თოვლის ნაწილაკების სალტაციისა და აკუმულაციის ხარჯზე. ქარპირა მხარეს ხშირად წარმოქმნის კარნიზებს — ეგრეთ წოდებულ ზასტრუგის „ნისკარტს“. დიდი ველები იქმნება ფართო ქარიან მოსწორებულ ზედაპირებზე, განსაკუთრებით მსხვილი მყინვარული საფრების ფერდობებზე, სადაც დამახასიათებელია კატაბიტიკური ქარი. ზასტრუგის სახელწოდებით ზოგჯერ აღნიშნავენ ქვიშაქვის ან კენჭნარის წყალქვეშა ცელას. „ზასტრუგა“ საერთაშორისო მნიშვნელობის ტერმინია.

## რესურსები ინტერნეტში 
კატეგორია:რელიეფის ფორმები
ბალტიმორ ბულეტსი (1944–1954)

**ბალტიმორ ბულეტსი** — ასპარეზობდა ამერიკის საკალათბურთო ლიგაში (ABL) 1944-47 წლებში, მოგვიანებით კი გადავიდა ამერიკის საკალათბურთო ასოციაციაში (BAA) სადაც 1947-49 წლებში გამოდიოდა, სანამ BAA და ნაციონალური საკალათბურთო ლიგა არ გაერთიანდნენ და არ გახდა ნაციონალური საკალათბურთო ასოციაცია (NBA). გუნდი მდებარეობდა ბალტიმორში, მერილენდის შტატში. ბულეტსი 1954 წლის 27 ნოემბერს გაუქმდა მას შემდეგ, რაც სეზონში 3-11 ჰქონდა შედეგი, რითაც გახდა უკანასკნელი გუნდი, რომელიც გაუქმდა (2012 წლის მონაცემებით). გაუქმებული NBA-ის გუნდებიდან, ბულეტსმა იარსება ყველაზე დიდი ხანი და იყო ერთადერთი წევრი, რომელმაც ლიგის მოგება მოახერხა. გუნდმა სახელი ბატა ბულეტსის ათლეტური ფეხსაცმლიდან აიღო, რომელიც ჰარფორდის სოფელთან ახლოს მზადდებოდა.

## გუნდის ისტორია 
*ბალტიმორ ბულეტსი (NBA, 1950–1954) – 1 გავიდა პლეი-ოფში
*ბალტიმორ ბულეტსი (BAA, 1948–1949) – 1 ჩემპიონის ტიტული და 2-ჯერ გავიდა პლეი-ოფში

## სეზონის შედეგები 
***მნიშვნელობა**: W = მოგება, L = წაგება, % = მოგება-წაგების %*

{|class="wikitable sortable"
|-
!სეზონი || W || L || % || პლეი-ოფი || შედეგი
|-
|1947–48  || BAA  || 28–20 მე-2,  || დასავლეთ დივიზიონი   || მოიგო BAA ფინალი
|-
|1948–49  || BAA  || 29–31 მე-3,  || აღმოსავლეთი დივიზიონი   || დამარცხდა დივიზიონის ნახევარ-ფინალში
|-
|1949–50  || NBA  || 25–43 მე-5,  || აღმოსავლეთი დივიზიონი   || 
|-
|1950–51  || NBA  || 24–42 მე-5,  || აღმოსავლეთი დივიზიონი   || 
|-
|1951–52  || NBA  || 20–46 მე-5,  || აღმოსავლეთი დივიზიონი   || 
|-
|1952–53  || NBA  || 16–54 მე-4,  || აღმოსავლეთი დივიზიონი   || დამარცხდა დივიზიონის ნახევარ-ფინალში
|-
|1953–54  || NBA  || 16–56 მე-5,  || აღმოსავლეთი დივიზიონი   || 
|-
|1954–55  || NBA  || 3–11        || აღმოსავლეთი დივიზიონი   || გაუქმდა შუა სეზონში

## იხილეთ აგრეთვე 
* NBA-ის გაუქმებული გუნდების სია

კატეგორია:NBA გაუქმებული გუნდები
უონგანუის ეროვნული პარკი

**უონგანუის ეროვნული პარკი** — ეროვნული პარკი ახალ ზელანდიაში, ჩრდილოეთ კუნძულზე. შეიქმნა 1986 წელს, ფართობი 742 კმ²-ს შეადგენს; ესაზღვრება მდინარე უოანგანუის.

## რესურსები ინტერნეტში
*Department of Conservation information on Whanganui National Park

კატეგორია:ახალი ზელანდიის ეროვნული პარკები
ეგმონტის ეროვნული პარკი

**ეგმონტის ეროვნული პარკი** — ეროვნული პარკი ახალ ზელანდიაში, ქალაქ ნიუ-პლიმუთის სამხრეთით, ჩრდილოეთ კუნძულის დასავლეთ სანაპიროზე. სახელი ეწოდა მთისგან, რომელიც მის გარემოში დომინირებს და რომელსაც თავის მხრივ სახელი კაპიტანმა კუკმა უწოდა. მაორის ენაზე ამ მთას ტარანაკი ჰქვია. იგი ჩამქრალ ვულკანს წარმოადგენს.

ეროვნული პარკი 1900 წელს შეიქმნა. იგი მასიურ ატმოსფერულ ნალექებს იღებს, რომლებიც ოროგრაფიული წარმოშობისაა. იქიდან გამომდინარე, რომ ამ არეალს ნალექების მაღალი წლიური მაჩვენებელი და რბილი სანაპირო კლიმატი გააჩნია, მთისწინეთი დაფარულია წვიმის ტყეებით, რომლებიც უმნიშვნელოვანესია ქვეყნის მასშტაბით.

პარკის ეკოსისტემა წარმოაჩენს მცენარეულობის ზონალურობას.

## რესურსები ინტერნეტში
* NASA Earth Observatory page on Egmont National Park (1) 
* NASA Earth Observatory page on Egmont National Park (2) 
* Department of Conservation information on Egmont National Park

კატეგორია:ახალი ზელანდიის ეროვნული პარკები
კატეგორია:1900 წელს დაარსებული დაცული ტერიტორიები